
ELŐTERJESZTÉS
MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. június 30. napján tartandó ülésére.

Tárgy: Beszámoló a Homokhátsági Regionális Hulladékgazdálkodási Önkormányzati Társulás 2025. évi működéséről. 

Az előterjesztést készítette: Dr. Vörös-Börcsök Tímea jegyző
Az előterjesztés készítésében közreműködött: Homokhátsági Regionális Hulladékgazdálkodási Önkormányzati Társulás Társulási Tanácsa

Melléklet: 1 db
· Homokhátsági Regionális Hulladékgazdálkodási Önkormányzati Társulás   1-7/2026. iktatószámú beszámolója.

Döntési javaslatok száma: 1 db

Véleményezi: 	Pénzügyi és Gazdasági Bizottság

A határozati-javaslat elfogadásához egyszerű többség szükséges.


Törvényességi észrevételem nincs.


Dr. Vörös-Börcsök Tímea
             							  jegyző

Tisztelt Képviselő-testület!

A Homokhátság 82 önkormányzata 2011-ben döntött úgy, hogy Társulást alapít a hulladékgazdálkodási feladatok ellátása és fejlesztése érdekében. A Homokhátsági Regionális Hulladékgazdálkodási Önkormányzati Társulás (továbbiakban: Társulás) célja: biztosítani a fejlesztéseket és az eredményes működést lehetővé tevő közös pénzalapot és a közös érdekérvényesítő erőt. A Társulás pályázati források bevonásával igyekszik kiépíteni, fenntartani és üzemeltetni a homokhátsági regionális szilárd hulladékgazdálkodási rendszert. 

A Magyarország helyi önkormányzatairól szóló 2011. évi CLXXXIX. törvény 93. §-ának 14. pontja kimondja, hogy a társulási megállapodás tartalmazza a társulás működéséről évente legalább egy alkalommal történő beszámolás kötelezettségét. A Társulás Társulási Megállapodása  VI. fejezetének 9. j.) pontja rendelkezik arról, hogy a Társulási Tanács tagjai az alapító képviselő-testületeknek szükség szerint, de legalább évente egyszer beszámolnak a Társulás működéséről, szakmai tevékenységéről. 

Bedő Tamás, a Társulási Tanács elnöke 2026. június 5. napján megküldte az önkormányzat részére a Társulás 2025. évi működéséről szóló beszámolóját, amelyet – a fenti beszámolási kötelezettségnek eleget téve –az előterjesztés melléklete szerinti tartalommal terjesztek a T. Képviselő-testület elé azzal a kiegészítéssel, hogy az írásos előterjesztésben egy szakmai és egy pénzügyi beszámoló szerepel mellékletként, azonban szakmai beszámoló nem került csatolásra az előterjesztéshez,  az arra vonatkozó szövegrész – a Társulás tájékoztatása szerint - véletlenül maradt benne az előterjesztés szövegében. 

Kérem a T. Képviselő-testületet a határozati- javaslat elfogadására!


Mélykút, 2026. június 11.


        						    		  Kovács Tamás
                                                                             		   polgármester


HATÁROZATI-JAVASLAT

………/2026.(VI.30.)Kt. számú                                               HATÁROZAT
Beszámoló a Homokhátsági Regionális 
Hulladékgazdálkodási Önkormányzati 
Társulás 2025. évi működéséről. 

1. Mélykút Város Önkormányzat Képviselő-testülete megtárgyalta és elfogadja a Homokhátsági Regionális Hulladékgazdálkodási  Önkormányzati Társulás (továbbiakban: társulás)  2025. évi költségvetésének végrehajtásáról szóló beszámolót.
2. A Képviselő-testület a társulás 2025. évi költségvetés végrehajtásáról szóló beszámolót
                        189.533.880,-Ft bevételi főösszeggel
                         92.407.836,-Ft kiadási főösszeggel
                 97.126.044,-Ft maradvánnyal
                              3.029.872.106,-Ft eszköz-forrás főösszeggel
elfogadja.
3. A Képviselő-testület elfogadja az előterjesztés 2/b. számú melléklet szerinti maradványt feladatonkénti részletezésben. 

Felelős: Kovács Tamás polgármester
Határidő: 2026. július 15. (határozat megküldésére)

